Avainsanat

Oikeudenkäynnin kohde

Päätöksen päätösosa



Avainsanat

Kumoamiskanne – Laillisuusvalvonta – Perusteet – Vain sellaisten tosiseikkojen ja oikeudellisten seikkojen huomioon ottaminen, jotka olivat olemassa riidanalaisen toimen antamishetkellä (EY 230 artikla) (ks. 76 kohta)

2. Kilpailu – Hallinnollinen menettely – Komission päätös, jossa todetaan kilpailusääntöjen rikkominen – Komission velvollisuus näyttää toteen kilpailusääntöjen rikkominen – Todistustaakan laajuus (EY 81 artiklan 1 kohta; neuvoston asetuksen N:o 1/2003 2 artikla) (ks. 92, 139 ja 194 kohta)

3. Unionin oikeus – Periaatteet – Perusoikeudet – Syyttömyysolettama – Kilpailualaa koskeva menettely – Päätös, jossa todetaan kilpailusääntöjen rikkominen mutta ei määrätä sakkoa – Sovellettavuus (EY 81 artiklan 1 kohta; EU 6 artiklan 2 kohta; Euroopan unionin perusoikeuskirjan 48 artiklan 1 kohta) (ks. 93–97 kohta)

4. Kilpailu – Hallinnollinen menettely – Komission päätös, jossa todetaan kilpailusääntöjen rikkominen – Todistelutapa – Turvautuminen todisteiden kokonaisuuteen – Yksittäin tarkastelluilta todisteilta edellytettävä todistusvoima – Pelkästään yritysten käyttäytymiseen perustuvat todisteet – Kilpailusääntöjen rikkomisen kiistävien yritysten todistusvelvollisuudet – Komission velvollisuudet, kun se kiistää yritysten esittämien selitysten uskottavuuden (EY 81 artiklan 1 kohta; neuvoston asetuksen N:o 1/2003 2 artikla) (ks. 98–102, 108 ja 161 kohta)

5. Kartellit tai muut yhteistoimintajärjestelyt – Kielto – Kartellit, joiden vaikutukset jatkuvat sen jälkeenkin, kun ne on muodollisesti lopetettu – EY 81 artiklan soveltaminen (EY 81 artiklan 1 kohta) (ks. 124 kohta)

6. Kartellit tai muut yhteistoimintajärjestelyt – Yhdenmukaistettu menettelytapa – Käyttäytymisen samansuuntaisuus – Yhteistoiminnan olemassaoloa koskeva olettama – Rajat – Kansallisten tekijänoikeusjärjestöjen kieltäytyminen myöntämästä toisen jäsenvaltion alueelle sijoittautuneelle käyttäjälle suoraa pääsyä teosvalikoimaansa – Kilpailua rajoittava vaikutus (EY 81 artiklan 1 kohta) (ks. 138 kohta)

7. Tuomioistuinmenettely – Väliintulo – Väliintulo, jolla tuetaan tai vastustetaan yhden asianosaisen vaatimuksia – Väliintulo, jolla vaaditaan lisäksi sellaisen säännöksen kumoamista, jota ei ole mainittu yhden asianosaisen vaatimuksissa – Osittainen tutkimatta jättäminen (Euroopan unionin tuomioistuimen perussäännön 40 artiklan neljäs kohta ja 53 artiklan ensimmäinen kohta; unionin yleisen tuomioistuimen työjärjestyksen 116 artiklan 4 kohta) (ks. 185 ja 186 kohta)

Oikeudenkäynnin kohde

Aihe

Kanne, jossa on kyse [EY] 81 artiklan ja ETA-sopimuksen 53 artiklan mukaisesta menettelystä 16.7.2008 tehtyä komission päätöstä K(2008) 3435 lopullinen (Asia COMP/C2/38.698 – CISAC) koskevasta osittaisesta kumoamisvaatimuksesta

Päätöksen päätösosa

Ratkaisu

1) Euroopan komission esittämä prosessinjohtotoimia koskeva pyyntö hylätään.

2) [EY] 81 artiklan ja ETA-sopimuksen 53 artiklan mukaisesta menettelystä 16.7.2008 tehdyn komission päätöksen K(2008) 3435 lopullinen (Asia COMP/C2/38.698 – CISAC) 3 artikla kumotaan siltä osin kuin se koskee Performing Right Society Ltd:tä.

3) Päätöksen K(2008) 3435 lopullinen 4 artiklan 2 kohta kumotaan Performing Right Societya koskevilta osin siltä osin kuin siinä viitataan kyseisen päätöksen 3 artiklaan.

4) Kanne hylätään muilta osin.

5) Performing Right Society vastaa puolesta omia oikeudenkäyntikulujaan, lukuun ottamatta oikeudenkäyntikuluja, jotka liittyvät väliintuloihin, joissa tuetaan komission vaatimuksia.

6) Sociedad General de Autores y Editores (SGAE) vastaa puolesta omia oikeudenkäyntikulujaan.

7) Komissio vastaa omista oikeudenkäyntikuluistaan ja 50 prosentista Performing Right Societyn oikeudenkäyntikuluja, lukuun ottamatta oikeudenkäyntikuluja, jotka liittyvät väliintuloihin, joissa tuetaan komission vaatimuksia, sekä 50 prosentista SGAE:n oikeudenkäyntikuluja.

8) International Federation of the Phonographic Industry (IFPI) vastaa omista oikeudenkäyntikuluistaan, ja se velvoitetaan korvaamaan sen väliintuloon liittyvät Performing Right Societyn oikeudenkäyntikulut.

9) RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd ja Verband Privater Rundfunk und Telemedien eV vastaavat omista oikeudenkäyntikuluistaan, ja ne velvoitetaan korvaamaan niiden väliintuloihin liittyvät Performing Right Societyn oikeudenkäyntikulut.